Kanados ginkluotosios pajėgos

Kanados ginkluotosios pajėgos (, ) sudaromos iš savanorių. Vyr. vadas – gynybos ministras.
Pagal 2004 m. duomenis sausumos pajėgos (19 500 žm.) turėjo 114 tankų, 2772 šarvuotąsias kovos mašinas, 266 antžeminės (58 savaeigės, 208 velkamosios), 20 zenitinės artilerijos pabūklų, 132 raketų žemė – oras leidimo įrenginius.
Karinėse jūrų pajėgos (8800 žm.) – 4 povandeniniai laivai, 4 eskadriniai minininkai, 12 fregatų, 12 pakrantės gynybos laivų. Karinės jūrų bazės – Halifaksas, Eskimaltas (Britų Kolumbija). Rezervas – 3823 žmonės.
Karinės oro pajėgos (14 500 žm.) turėjo 118 kovos lėktuvų, 144 sraigtasparnius. Iš viso Kanados ginkluotųjų pajėgų rezerve buvo 36 900 žmonių (2003 m.).

Karinės išlaidos – 7,771 mlrd. JAV dol., 1,1 % BVP (2002 m.).

Kanada – NATO narė nuo 1949 m. Gynybos srityje Kanadą su JAV sieja ypatingi ryšiai (1940 įkurta Nuolatinė jungtinė gynybos taryba, bendrai kontroliuojama oro erdvė ir kita).

Kanada
Ginkluotosios pajėgos pagal valstybes